Nadja Michael

Nadja Michael (s. 1969, Wurzen, Itä-Saksa) on saksalainen oopperalaulaja. Hän aloitti uransa mezzosopraanona, mutta siirtyi huhtikuussa 2005 sopraanoksi. Hänen äitinsä isotäti oli sopraano Erna Sack.

Michael opiskeli Stuttgartissa ja Indianan yliopiston Jacobs School of Musicissa. Hänellä todettiin 19-vuotiaana aivokasvain, ja hän pakeni Länsi-Saksan puolelle. Michael on esiintynyt muun muassa La Scalassa, Covent Gardenissa, Glyndebournen festivaalilla, Verona Arenassa, Wienin valtionoopperassa, Salzburgissa, Münchenissä, Brysselissä, Chicagossa ja Berliinissä. Rooleja hänellä on ollut muiden muassa oopperoissa Fidelio, Salome, Macbeth, Wozzeck ja Médée.

Michaelilla on kaksi tytärtä.

Lähteet 

Saksalaiset oopperalaulajat
Mezzosopraanot
Sopraanot
Vuonna 1969 syntyneet
Elävät henkilöt